gu en en en gu en gu gu gu gu gu gu gu gu gu gu en gu gu gu gu gu gu gu gu gu gu gu en gu gu gu gu gu gu gu gu gu gu gu gu gu en en gu gu gu gu gu en en en en en en gu gu gu gu gu gu gu gu gu gu fr en en en en en
ફિલ્મી દુનિયા – Gujarati Kruti
રણવીર સિંહના જીવનની રસપ્રદ અને જાણી અજાણી વાતો તમે પહેલાં ક્યારેય નહિ વાંચી કે સાંભળી હોય…
બોલીવુડનો હીરો રણવીર સિંહ આજે ઘણીબધી યુવતીઓના દિલમાં ઉથલપાથલ મચાવી જાય છે. આજકાલ કરતા કરતા તેમણે ઘણી બધી હીટ ફિલ્મો આપી છે. તે હંમેશાં અલગ અલગ અને કોઈ નવીન જ કેરેક્ટર ભજવવા ઈચ્છે છે. તેમની એક્ટિંગમાં આપણને તેમની આગવી અભિનય શૈલી જોવા મળે છે.
એક અદભૂત કલાકારના રૂપના રણવીર સિંહ ફક્ત સારો કલાકાર છે એવું નથી એ એક સારો ડાન્સર અને રમુજવૃત્તિ પણ સારી કરી જાણે છે. આજે અમે તમને રણવીર સિંહના જીવનની અને તેના કરિયર સાથે જોડાયેલ કેટલીક રસપ્રદ વાતો જણાવીશું.
રણવીર સિંહનું પૂરું નામ રણવીર સિંહ ભવનાની છે તેમના માતા પિતાએ સિંધી છે. તેમના માતાનું નામ અંજુ અને પિતાનું નામ જગજીત સિંહ ભવનાની છે. રણવીરને એક મોટી બહેન પણ છે તેનું નામ રીતિકા ભવનાની છે. તમને જાણીને નવાઈ લાગશે પણ અનિલ કપૂર રણવીર સિહના માસા છે. અનિલ કપૂરની પત્ની અને રણવીર સિંહની મમ્મી એ બંને સગી બહેનો છે.
રણવીરનો જન્મ ૬ જુલાઈ ૧૯૮૫માં થયો હતો. જ્યારે તેઓ બોલીવુડમાં જોડાયા એ પહેલાં તેઓ કોપીરાઈટરનું કામ કરતા હતા. તેમણે O&M અને J. Walter Thompson જેવી કંપનીઓમાં કામ કરેલ છે. રણવીર સિંહને બેન્ડ બાજા બારાત માટે બેસ્ટ ડેબ્યુ મેલ કેટેગરીમાં એવોર્ડ મળેલ છે.
આમ તો રણવીરને બાળપણથી જ ફિલ્મોમાં કામ કરવાનું સપનું હતું પણ જેમ જેમ તે મોટા થતા ગયા તેમને એવું લાગવા લાગ્યું હતું કે જો બોલીવુડમાં સ્થાન મેળવવું છે તો તેમની પાસે ફિલ્મી બેકગ્રાઉન્ડ હોવું જોઈએ. આથી તેને જેમાં રસ હતો એટલે કે લેખનનો શોખ હતો તો તેના માટે તેણે અમેરિકામાં એક ક્રીએટીવ રાઈટરનો કોર્ષ કરવાનું નક્કી કર્યું.
જ્યારે તે ઈન્ડિયાના યુનિવર્સીટીમાં બેચલર ઓફ આર્ટસ માટે ભણી રહ્યા હતા ત્યારે તેમનો એક વૈકલ્પિક વિષય એક્ટિંગ પણ હતો. જ્યારે તે ભણી રહ્યો હતો ત્યારે તેનો રસ ફરીથી એક્ટિંગમાં જાગ્યો હતો. ત્યારબાદ તેણે નક્કી કર્યું કે હવે તે ભારત આવીને એક્ટિંગ શરુ કરશે.
અનુરાગ કશ્યપની મુવી “બોમ્બે વેલવેટ” માટે રણવીર સિંહ તેમની પહેલી પસંદ હતો પણ ત્યારે તેઓ રામલીલા મૂવીની શુટિંગમાં વ્યસ્ત હતો એટલા માટે એ રોલ રણબીર કપૂરને આપવામાં આવ્યો હતો.
આજકાલ રણવીર એ દીપિકા પાદુકોણ સાથે જોવા મળે છે પણ તમને જણાવી દઈએ કે જ્યારે તે કોલેજમાં ભણતો હતો ત્યારે તેમનું ચક્કર એ તેમની સાથે ભણતી આહના દેઓલ, હા, હેમા માલીનીની દીકરી સાથે હતું.
તમારા ગ્રુપમાં જેને પણ રણવીર સિંહ પસંદ હોય તેમને આ પોસ્ટમાં ટેગ જરૂર કરજો.
Posted on October 12, 2018
બિગબોસના ચાહકો માટે ખાસ માહિતી, વિકેન્ડ વારમાં શું થાય છે એ જાણો છો…
બિગબોસ, આ વર્ષે જ્યારથી બિગબોસની આ સીઝન શરુ થઈ છે ત્યારથી જ કોઈને કોઈ વિવાદના કારણે ચર્ચામાં રહેતી જ હોય છે. હમણાં જ અનુપજલોટા અને જસલીનના કારણે જ લોકોમાં બિગબોસ ચર્ચાનો વિષય બન્યો હતો. જે પણ મિત્રોને આ શો ગમે છે તેમની માટે આજે અમે બિગબોસની થોડી રસપ્રદ વાતો લઈને આવ્યા છીએ. આમાંથી અમુક વાતો તો લગભગ કોઈ જાણતા જ નહિ હોય.
સલમાન ખાનના કારણે પણ ઘણા લોકો આ શો જોતા હોય છે પણ સલમાન તો ફક્ત બે જ દિવસ આપણને જોવા મળે છે એ પણ વિકેન્ડવારમાં જ. તો તમને જણાવી દઈએ કે જ્યારે સલમાન એ વિકેન્ડવાર માટે આવે છે ત્યારે ઘરમાં રહેતા દરેક સભ્ય માટે જમવાનું સલમાનના ઘરેથી આવે છે. શુટિંગ શરુ થાય એ પહેલાં તેઓ દરેક સભ્યને પૂછે છે કે તેઓને જમવાનું કેવું લાગ્યું અને પછી જ શો ચાલુ કરે છે. એકવાર કોઈ કારણસર ભોજન આવ્યું નહોતું તો સલમાને શો અટકાવી દીધો હતો અને ટીમનો ઉધડો લઈ લીધો હતો.
તમે પણ યુટ્યુબ પર અને અમુક જગ્યાએ જોયું અને વાંચ્યું હશે કે બિગબોસ ઘરમાં અમુક લોકોને શરાબ એટલે કે દારુ જ્યુસની બોટલમાં આપવામાં આવે છે પણ એવું કશું જ નથી. બિગબોસના ઘરમાં દારુ અને ડ્રગ્સને પરમિશન નથી. હા અમુકવાર તમે કોઈકને સિગરેટ પીતા જોયા હશે પણ તેના માટે પણ અલગ સ્મોકિંગ ઝોન બનાવવામાં આવેલી હોય છે.
આજે થોડીથોડીવારે શ્રીસંત એ ઘર છોડીને જવાની વાત કરે છે તો શું તમે જાણો છો જો કોઈપણ વ્યક્તિએ અડધેથી શો છોડવા માંગે અને જો એ બહાર જતો રહે તો તેને દંડ સ્વરૂપે રૂપિયા ૨ કરોડ ચુકવવા પડે છે. જ્યારે પણ લોકોની પસંદગી થાય છે ત્યારે તેઓની પાસેથી એક પેપર પર સહી કરાવવામાં આવે છે તેમાં ચોખ્ખા શબ્દોમાં લખ્યું હોય છે કે જો તમે શો છોડીને અધવચ્ચેથી જતા રહેશો તો તમારે ૨ કરોડ રૂપિયા આપવાના રહેશે.
શો માં આવવાવાળા દરેક સભ્યને ફક્ત બે જ બેગ આપવામાં આવે છે અને આ બે જ બેગ ભરીને તેઓ જે કપડાં અને બીજો અંગત સમાન લઈ જવો હોય તે લઈ જઈ શકે છે. તમે પણ અવારનવાર શોમાં જોયું જ હશે કે અમુક લોકો કેટલીયવાર એકના એક કપડા ધોઈને પહેરતાં જ હોય છે.
બિગબોસના ઘરમાં કોઈપણ પ્રકારે સમય જાણી શકતો નથી એટલે કે તેમના ઘરમાં કોઈપણ ઘડિયાળ હોતી નથી. ઘણીવાર તમે જોયું હશે કે સભ્યો સાંજના ૫ વાગે પોતાનું બપોરનું ભોજન કરતા હોય છે. બીજી એક વાત ઘરની સફાઈ આમતો ઘરમાં રહેતા સભ્યો જ કરતા હોય છે પણ અમુક સમય એટલે કે અમુક દિવસો પછી એકવાર ઘરની સાફસફાઈ માટે બહારના લોકો આવે છે કારણ કે ઘર ટીવી પર સુંદર દેખાય.
ઘરમાં અનેક જગ્યાએ અરીસા અને કાંચની બારીઓ તમે જોઈ હશે. એ ખરેખરમાં તેની પાછળ કેમેરા હોય છે અને અમુક ટીમ મેમ્બર હોય છે જે સતત ઘરના સભ્યો પર નજર રાખતા હોય છે. ઘરની બહાર સતત કોઈને કોઈ ડોક્ટર, એમ્બ્યુલન્સ, ફાયર ટ્રક વગેરે જેવી સુવિધા પણ હોય છે જેથી કોઈ ઈમરજન્સી આવે તો તરત કામ આવી શકે.
જ્યારે શોમાં ભાગ લેવાનો હોય છે તો જે તે વ્યક્તિ જે આ ઘરમાં જવાનો હોય છે કે જવાની હોય છે તેઓ મીડિયામાં કે બહાર કોઈપણ સાથે આ વિષે વાત નથી કરી શકતી. જો તેઓ આવું કરે છે તો તેઓ ઉપર કાયદાકીય કાર્યવાહી થાય છે. પ્રીમિયર દરમિયાન જ્યારે આ સભ્યોને તૈયાર થવા માટે લઈ જવામાં આવે છે ત્યારે તેઓના ચહેરા પર માસ્ક પહેરાવવામાં આવે છે.
બિગબોસના ઘરમાં મોટી બ્રાન્ડના અમુક કપડા કે જેમાં બ્રાંડ મોટા અક્ષરે લખેલી હોય એવા કપડાં લઈ જવા પર મનાઈ છે, જેમને અંદર જવું હોય તેઓ પોતાની સાથે કોઈપણ ટોપી, ઘડિયાળ, પુસ્તક અને ગોગલ્સ પણ નથી લઈ શકતા.
આવી જ બીજી રસપ્રદ માહિતી સાથે ફરી મળીશું, લાઈક કરો આપણું પેજ.
Posted on October 10, 2018
કપિલ શર્મા પરત આવી રહ્યો છે પોતાનો શો લઈને, વાંચો બીજી રસપ્રદ વાતો…
કોમેડિયન કપિલ શર્મા પોતાના જુના શો ધ કપિલ શર્મા શો સાથે ફરી આવશે ટીવી પર. હા મિત્રો તમે બરોબર અને સાચું જ વાંચ્યું છે. હમણાં થોડા જ સમય પહેલા કપિલ શર્માએ પોતાના સોશિયલ મીડિયા એકાઉન્ટ પરથી એક પોસ્ટ કરી હતી જેમાં તેમણે લખ્યું છે કે બહુ જ જલદી તેઓ પાછા આવી રહ્યા છે પોતાના શો સાથે.
ડીસેમ્બરમાં લગ્ન કરી શકે છે કપિલ.
કપિલના લગ્નની વાત સાચી છે એવું જણાવતા ચેનલના એક વ્યક્તિ તરફથી જાણવા મળ્યું છે કે કપિલ પોતાના શો સાથે સોની ટીવી પર ફરી આવવા માટે તૈયાર છે. તેઓ વધુમાં જણાવે છે કે કપિલ એ હવે પોતાની પ્રોફેશનલ લાઈફ સાથે પોતાની પર્સનલ લાઈફ પણ વ્યવસ્થિત કરવાની તૈયારી કરી રહ્યા છે. સંભાળવા તો એવું પણ મળ્યું છે કે કપિલ એ આ વર્ષના અંતમાં પોતાની ગર્લફ્રેન્ડ ગિન્ની ચતરથ સાથે લગ્ન પણ કરવાના છે.
ગિન્નીને બનાવશે પોતાની જીવનસાથી.
કપિલના નજીકના દોસ્તનું કહેવું છે કે કપિલની લાઈફ એ ધીરે ધીરે ટ્રેક પર આવી રહી છે તેઓ એ વાત પણ કબૂલ કરી રહ્યા છે કે થોડા સમય પહેલા કપિલ પોતે પણ સ્યોર નહિ હતો કે તે પોતાનું જીવન કોની સાથે વિતાવશે. પ્રીતિ કે ગિન્ની. કપિલ એ પ્રીતિ સાથે પણ સારા લાગણીશીલ સંબંધો છે પણ તેઓ ગિન્નીને પણ છોડવા તૈયાર નહોતા કારણ કે ગિન્ની છેલ્લા ઘણા સમયથી તેમની સાથે છે. ગિન્ની સાથે ઘણો સમય વ્યતીત કરેલ છે એટલા માટે કપિલે તેની સાથે પોતાનું જીવન વિતાવવાનું નક્કી કર્યું છે.
જયારે તેમની ફેમેલીને પૂછવામાં આવ્યું તો તેઓ જણાવે છે કે તેમની ઈચ્છા એવી છે કે આ વર્ષના અંત સુધીમાં કપિલ લગ્ન કરી લે. હા એ વાત અલગ છે કે લગ્નની તારીખ હજી ફાઈનલ નથી. પણ હા લગ્ન એ પંજાબમાં થશે. માર્ચ ૨૦૧૮માં કપિલ નો એક શો જે તેના ૩ એપિસોડ પછી જ બંધ કરી દેવામાં આવ્યો હતો. શો બંધ કરવાનું કારણ એ કપિલની ખરાબ તબિયત બતાવવામાં આવ્યું હતું. કપિલે હમણાં જ પંજાબી મુવી સન ઓફ મંજીત પ્રોડ્યુસ કરી હતી.
કોણ છે આ ગિન્ની – ગિન્ની અને કપિલ એકબીજાને કોલેજના સમયથી ઓળખે છે. કોલેજમાં થવાવાળા દરેક ફંક્શનમાં તેઓ સાથે જ ભાગ લેતા હતા. એકવાર થોડા સમય પહેલા કપિલના ભાઈ અશોક શર્માએ વાત વાતમાં જણાવ્યું હતું કે ગિન્નીનું પૂરું નામ ભવનીત છે અને તે જલંધરની રહેવાસી છે. ગિન્ની એ કપિલ સાથે પંજાબી કોમેડી શો હસબલિયે માં જોવા મળી હતી. કહેવાય છે કે આ શો દરમિયાન જ તેમનું અફેર શરુ થયું હતું. કપિલે ૨૦૧૩માં જ પોતાના સંબંધો ગિન્ની સાથે જાહેર કરી દીધા હતા.
પ્રીતિ સિમોસે કહ્યું હતું કે કપિલની માનસિક સ્થિતિ ઠીક નથી.
ફેમેલી ટાઈમ વિથ કપિલ શર્મા શો દરમિયાન એવા પણ સમાચાર સંભાળવા મળ્યા હતા કે કપિલ એ ડિપ્રેશનથી પીડાઈ રહ્યા છે. આ તકલીફના કારણે જ તેઓ શુટિંગ કરવા આવી શકતા નહોતા. કપિલની એક્સ ગર્લફ્રેન્ડ પ્રીતિએ આ વાત માની હતી અને જણાવ્યું હતું કે કપિલની માનસિક સ્થિતિ સારી નથી. શો બંધ થવાના કારણે કપિલ એ હવે કોઈપણ પબ્લિક પ્લેસમાં જવાનું બંધ કરી દીધું છે. સમાચાર તો એવા પણ આવ્યા હતા કે કપિલ એ બેંગ્લોર સ્થિત કોઈ આશ્રમમાં સારવાર લઇ રહ્યો છે.
કપિલે એક વેબસાઈટ એડિટરને ફોન કરીને ગાળો બોલી હતી અને કપિલે આ એડિટર પર આરોપ લગાવ્યો હતો કે તેમણે તેના વિષે ખોટી ખબર છાપી છે. આની સાથે સાથે કપિલે પોતાની એક્સ ગર્લફ્રેન્ડ પ્રીતિ સિમોસ અને તેની બહેન નીતિ સિમોસ વિરુદ્ધ પણ ૨૫ લાખ રૂપિયા પડાવી લેવાનો આરોપ લગાવ્યો હતો. આની પહેલા ઓસ્ટ્રેલિયાથી શો કરીને પરત આવતા સમયે તેમના ટીમ મેમ્બર સુનીલ ગ્રોવર સાથે વિમાનમાં ઝઘડો કર્યો હતો. આ ઝઘડો ૨૦૧૭માં થયો હતો જેના કારણે સુનીલે તેમનો શો છોડી દીધો હતો. આ ઝઘડાના કારણે કપિલના શો પરથી ઘણા બોલીવુડ સ્ટાર્સ શો શુટિંગ કર્યા વગર જ પરત જતા રહ્યા હતા.
આપણાં દેશમાં આવેલ એવા ૧૦ હનુમાનજી મંદિર, જ્યાં દર્શન માત્રથી થાય છે દરેક ઈચ્છા પૂર્ણ…
નાના ગુપ્તા સિંગલ મધરનું જીવન કેટલું સંઘર્ષોથી ભરપૂર હોય છે એવું જણાવી રહી છે…
આપણાં દેશની પહેલી મહિલા એમ્પાયર, બનશે અનેક દીકરીઓ માટે પ્રેરણા…
રાવણની અમુક એવી ઈચ્છાઓ જે રહી ગઈ અધુરી, જો પૂરી થઇ હોત તો થઇ જાત કમાલ…
આયુષ્યમાન ભવ યોજનાનો વિસ્તાર વધશે, પ્રાઇવેટ સેક્ટરના દવાખાના પણ ઉમેરાશે…
Proudly powered by WordPress